b'\n_START_ARTICLE_\nSon\xc4\x8dev dan\n_START_SECTION_\nPravi Son\xc4\x8dev dan\n_START_PARAGRAPH_\nPravi Son\xc4\x8dev dan se pri\xc4\x8dne ob navideznem prehodu Sonca preko poldnevnika opazovalca. Son\xc4\x8dev dan traja 24 ur do naslednjega prehoda Sonca preko poldnevnika. Takrat le\xc5\xbei Sonce na nebu v ju\xc5\xbeni smeri in je tudi najvi\xc5\xa1je (kulminacija). Son\xc4\x8dne ure ka\xc5\xbeejo natan\xc4\x8dno 00\xc2\xa0:00 (poldan). Ob 12\xc2\xa0:00 je polno\xc4\x8d (seveda takrat son\xc4\x8dne ure ne ka\xc5\xbeejo \xc4\x8dasa). \xc4\x8casovni interval med dvema prehodoma Sonca \xc4\x8dez poldnevnik ni preko celega leta enak. Poleti se Sonce navidezno giblje hitreje po nebesni krogli, pozimi pa je to gibanje po\xc4\x8dasnej\xc5\xa1e (glej drugi Keplerjev zakon). Odvisnost obhoda od \xc4\x8dasa se imenuje \xc4\x8dasovna ena\xc4\x8dba. Dol\xc5\xbeine pravih Son\xc4\x8devih dni se preko leta spreminjajo.\n_START_SECTION_\nSrednji Son\xc4\x8dev dan\n_START_PARAGRAPH_\nPravi Son\xc4\x8dev \xc4\x8das je zelo neprimeren za splo\xc5\xa1no uporabo zaradi neenakih Son\xc4\x8devih dnevov. Srednji Son\xc4\x8dev dan je celoletno povpre\xc4\x8dje Son\xc4\x8devega dne. Sonce ni vedno v legi, ki ga dolo\xc4\x8da trenutna Son\xc4\x8deva ura. Razlika je lahko tudi do 16 minut. Za splo\xc5\xa1no uporabo je bolj primeren srednji Son\xc4\x8dev dan. Ta \xc4\x8das je dolo\xc4\x8den z izmi\xc5\xa1ljenim Soncem, ki bi v ravnini ekvatorja z enakomerno hitrostjo obkro\xc5\xbealo Zemljo (pri tem pa bi bilo v isti legi kot resni\xc4\x8dno Sonce, ko je Zemlja v odson\xc4\x8dju oziroma prison\xc4\x8dju) . S tem dobimo Son\xc4\x8deve dneve, ki imajo preko celotnega leta dol\xc5\xbeino 24 ur._NEWLINE_Srednji Son\xc4\x8dev \xc4\x8das se je pove\xc4\x8dal za pribli\xc5\xbeno 2 milisekund odkar je bil dolg to\xc4\x8dno 86.400 s. Tako je bil leta 1999 dolg 86.400,002 s . V 100 letih se pove\xc4\x8da za pribli\xc5\xbeno 1,4 ms. Pove\xc4\x8danje srednjega Son\xc4\x8devega dne je posledica plimskega pospe\xc5\xa1ka Lune in odgovarjajo\xc4\x8dega pojemajo\xc4\x8dega gibanja Zemlje.'